周端臣
游籍田
国典斯为重，亲耕示不轻。
诏涓正月吉，躬率百僚行。
奉礼仪修献，司农哭具呈。
储胥严武备，卤簿肃文明。
北阕班春早，东郊贺雨晴。
青坛晨气润，紫陌晓寒清。
玄武移天仗，钩陈出帝城。
停云依别殿，翔鸟避行营。
十二苍龙驾，三千日虎兵。
园花迎翠辇，田柳拂霓旌。
少皋陈圭瓒，先农荐特牲。
绀辕萦黛耜，苍佩映朱弦。
俯讲三推礼，祗勤万乘情。
艰难均土庶，次第及公卿。
海寓瞻秋稔，山川庆礼成。
岂惟知稼穑，况乃奉粢盛。
祈岁稽豳雅，因时访舜耕。
顾严天下劝，非侈国人荣。
芸史观先烈，桑枢欢晚生。
何当蒇熙事，夷夏颂隆平。